Bado žaidynės

**Bado žaidynės** () – 2012 m. amerikiečių distopinis veiksmo filmas, režisuotas Gary Ross. Filmas pastatytas pagal rašytojos Suzanne Collins to paties pavadinimo knygą.

Pasiruošimo darbai pradėti dar 2009 m. kovą, kai Lionsgate Entertainment“ pasirašė bendradarbiavimo sutartį su „Color Force“, kuri filmo teises įsigijo keliomis savaitėmis anksčiau. Rašytoja S. Collins bendradarbiaudama su Gary Ross ir Billy Ray parašė scenarijų filmui. Pagrindinės scenos filmuotos tarp kovo ir gegužės mėn., 2011 m. gegužę–rugsėjį buvo nufilmuotos likusios scenos, filmavimo darbai vyko Šiaurės Karolinoje.

Filmas išleistas 2012 m. kovą ir jau pirmąją dieną sumušė rekordą – surinko 67,3 mln. JAV dolerių, o per visą savo išleidimo savaitgalį – 152,5 mln. dolerių. Filmas sulaukė didžiulės sėkmės – turėdamas tik 78 mln. biudžetą, surinko 691 mln. dolerių.

Filmas gavo daug teigiamų įvertinimų iš kritikų, buvo nominuotas daugybei tarptautinių apdovanojimų, tokių kaip – Grammy už muzikos takelį; Auksiniam gaubliui už muziką; Peoples Choice Awards, MTV filmų apdovanojimams, EDA Awards ir daugybei kitų.

## Siužetas

Netolimoje ateityje po daugelio žemės gyventojų išnykimo Šiaurės Amerikoje suformuota nauja šalis Panem, kurioje vyruoja autokratinis režimas. Šalies sostinė – pabangiai gyvenąs Kapitolijus – yra išlaikomas dvylikos apskričių, griežtai kontroliuojamų šalies policijos. Po nesėkmingo sukilimo, kuriame buvo sunaikinta Tryliktoji apskritis, Kapitolijus įveda kasmet vyksiančias lenktynes, t.v. “Bado Žaidynes”, kurioms loterijos būdu iš kiekvienos apskrities atrenkami vienas berniukas ir viena mergaitė tarp dvylikos ir aštuoniolikos metų amžiaus, taip vadinamosios “duoklės”. Visos 24 duoklės yra nuvežamos į specialiai įrengtą areną, kurioje tarp jų vyks kova, kol liks gyvas tik vienas jaunas žmogus. Nugalėtojas grįžtą į gimtąją apskritį ir gyvena specialiai pastatytame prabangiame name, o apskritis per vienus metus po pergalės gauna papildomas lengvatas iš Kapitolijaus.

Šešiolkmetė Katniss Everdeen iš Dvyliktosios apskrities savanoriškai registruojasi Bado Žaidynėms, tuo gelbėdama savo jaunesniąją seserį Primrose, išrinktą loterijoje. Su ja į Kapitolijų keliauja Peeta Mellark, jos klasiokas iš kepėjų šeimos, kuris vieną sykį yra padėjęs Katniss atidavęs jai nemokamai duonos kepalą, kol jos šeima išgyveno sunkius laikus po Katniss tėvo mirties anglies kasykloje. Jaunuolius lydi Effie Trinket, labai paviršutiniška moteris iš Kapitolijaus ir Dvyliktosios apskrities loterijos vedėja, ir Haymitch Abernathy, nuolat girtas ir vienintelis iki šiol gyvas Bado Žaidynių laimėtojas iš jų apskrities, kurio pagrindinis vaidmuo yra būti Katniss ir Peeta patarėju: jie turi, jo padedami, sudaryti Kapitolijaus gyventojams gerą įspūdį ir suprasti Žaidynių strategiją.

Kapitolijuje siuvėjas Cinna aprengia Katniss ir Peeta liepsnojančiais drabužiais duoklių paradui, kur jie sukelia labai didelį susižavėjimą tarp žiūrovų. Per treniruotes jie susipažįsta su kitomis duoklėmis, prieš kurias teks kovoti. Tarp jų ypač pavojingi yra “karjeristai”: vaikinai ir merginos iš turtingiausių Pirmosios ir Antrosios apskričių, kurie nuo vaikystės ruošiami Žaidynėms specialioje mokykloje ir yra visi atvykę savanoriškai. Katniss išprovokuoja Žaidynių komisiją per egzaminą iššovusi strėlę iš lanko į jų maistą, bet vietoj ją nubaudus, anie suteikia jai labai aukštą įvertinimą. Vakare prieš Žaidynių pirmą dieną Peeta prisipažįsta televizijos programoje esąs jau seniai įsimylėjęs į Katniss. Pradžioje ji supyksta mąstydama, kad anas tokiu būdu reklamuojasi, bet vėliau suvokia, kad jis sakė tiesą.

Prasidėjus Bado Žaidynėms, dvylika iš dvidešimt keturių duoklių pražūsta per pirmąsias lenktynių valandas. Katniss sutveria pievoje gulinčią kuprinę su keletu naudingų daiktų ir dingsta miške. Ten ji pasigamina lanką ir praleidžia pirmas dvi dienas toli nuo kitų duoklių. Norėdami “duoti gazo”, Žaidynių rengėjai dirbtinai sukelia miške gaisrą ir tokiu būdu išvaro Katniss prie upės, kur ji susiduria su Pirmosios ir Antrosios apskrities jaunuoliais, kurie bando ją sugauti. Prie jų yra akivaizdžiai prisijungęs ir Peeta, kurio Katniss jaučiasi išduota. Slėpdamasi medžio lajoje, Katniss kitame medyje išvysta Rue, jauną mergaitę iš Vienuoliktosios apskrities, kuri pirštu rodo į genetiškai modifikuotų vapsvų lizdą medyje. Katniss perpjauna šaką – ir įtūžusios vapsvos krenta ant galvų po medžiu sėdintiems karjeristams. Dvi duoklės miršta nuo vapsvų nuodų, o kiti išbėga. Peeta šaukia Katniss į ausį, kad ji gelbėtųsi, po ko ji suvokia, kad jis buvo su kitais, kad užkirstų jiems kelią link jos. Katniss irgi yra įgelta vapsvos – nuo stiprių nuodų ji pradeda kentėti nuo žiaurių haliucinacijų, tačiau jai padeda Rue.

Mergaitės susidraugauja ir sugalvoja planą sunaikinti karjeristų stovyklą prie ežero. Kol Rue jous blaško miške degančiais laužais, Katniss susprogdina stovyklą su visomis karjeristų atsargomis. Labai supykęs, vienas iš jų nužudo Rue, po to Katniss įsmeigia jam į širdį strėlę iš savo lanko. Katniss apkloja Rue kūną gėlėmis ir rodo Kapitolijaus žiūrovams tiesiai į kamerą nepaklusnumo ženklą iš savo apskrities. Rue apskrityje dėl to prasideda protestai prieš valdžią. Šalies prezidentas Snow reikalauja iš Žaidynių rengėjų, kad tie “sutramdytų” nepaklusnią merginą.

Žaidynių direktoriui į galvą atvyksta įdėja, kaip suvesti Peeta ir Katnis: jis sako pranešimą, kad Žaidynes dabar galį laimėti net du jauni žmonės, jeigu abu kilę iš tos pačios apskrities. Katniss miške suranda Peeta, bet jo koja yra rimtai sužalota karjeristo kardu. Jaunuoliai slepiasi oloje mąstydami, ką daryti toliau. Paskelbta, kad arenos centre esama medikamentų padėti žaizdai gydyti. Katniss keliauja medikamentų, bet ją užpuola Clove – mergina iš Antrosios apskrities. Merginoms besikovojant, įsiterpia vaikinas Thresh iš Rue apskrities ir nužudo Clove akeršydamas jai už Rue mirtį. Katniss grįžta į olą su medikamentais ir pagydo draugo žaizdą.

Apsinuodijus nuodingomis uogomis ir mirus dar vienai merginai, pažįstamai pravarde Foxface, telieka gyvos vos kelios duoklės. Žaidynių rengėjai, nenorėdami viską tęsti per ilgai, paleidžia į areną genetiškai modifikuotus šunis. Šunys pergraužia gerklę Thresh ir veja Katniss ir Peeta link arenos centro, kur tie susiduria su Cato – vaikinu iš Antrosios apskrities, Clove draugu. Po trumpos kovos Cato krenta žemyn nuo pastato stogo ir yra užpuolamas ir gyvai plešiamas piktųjų šunų. Kad nesikankintų per daug, Katniss jį nušauna iš viršaus.

Likus tik Katniss ir Peeta, Žaidynių rengėjai staigiai vėl pakeičia taisykles. Reiškia, viena iš likusių dviejų duoklių vis gi turi nužudyti kitą, kad laimetų. Katniss griežtai atsisako toliau žaisti Kapitolijaus žaidimus ir siūlo Peeta apsinuodyti kartu tomis pačiomis nuodingomis uogomis iš miško, nuo kurių mirė Foxface ir kurias Katniss yra užslėpusi kišenėje. Jaunuoliams besiruošiant kartu nuryti uogas, Žaidynių direktorius skubiai praneša juos abu laimėtojais – ir Peeta ir Katniss yra paleisti iš arenos.

Už „blogą“ Žaidynių pabaigą šalies prezidentas nubaudžia Žaidynių direktorių priversdamas jį prisivalgyti tų pačių nuodingųjų uogų. Katniss ir Peeta grįžta namo gyvi. Grįždama namo Katniss yra pasimetusi ir nežino, kokius jausmus ji turi Peeta, o anas yra nusiminęs suvokdamas, kad jo mylimoji mergina jam vis dar yra nepasiekiama.

## Aktoriai

* Jennifer Lawrence – Ketnė Everdin
* Josh Hutcherson – Pitas Melarkas
* Liam Hemsworth – Geilas Hotornas
* Woody Harrelson – Heimičas Abernatis
* Elizabeth Banks – Efi Trinket
* Lenny Kravitz – Sina
* Stanley Tucci – Cezaris Flikermanas
* Donald Sutherland – prezidentas Koriolanas Snou
* Wes Bentley – Seneka Kreinas
* Toby Jones – Klaudijus Templsmitas
* Alexander Ludwig – Kato
* Isabelle Fuhrman – Klouvas
* Amandla Stenberg – Rue
* Jacqueline Emerson – Foxface
* Jack Quaid – Marvelas
* Leven Rambin – Glimeris
* Dayo Okeniyi – Treš
* Willow Shields – Primrouzė Everdin
* Paula Malcomson – ponia Everdin

## Išnašos

## Nuorodos
* 
* 
*